open-index/open-wikipedia-markdown huggingface dataset:
Jouhikko

**Jouhikko** (myös **jouhikannel**, **jouhikas** tai **jouhkannel**) on polvien välissä soitettava suomalais-karjalainen lyyrasoitin, jota soitetaan jousella. Se kuuluu perinteisiin suomalaisen kansanmusiikin soittimiin. Jouhikon lähimmät sukulaiset ovat Virossa hiiukannel tai rootsikannel ja Ruotsissa tal(l)harpa tai stråkharpa,, jota myös soitetaan käyrällä (eli jousella), mutta jonka sävelet saadaan pienillä puukoskettimilla eli avaimilla, joiden lyhyet nappulat jakavat kielet. Jouhikon tunnetuin länsieurooppalainen sukulaissoitin on walesilainen crwth. Shetlannissa jouhikon kaltainen jousisoitin on nimeltään gue ja Saksassa rotte.

Jouhikko kehittyi, kun lyyraa alettiin soittaa jousella, luultavasti Britteinsaarilla, josta se kulkeutui Shetlanninsaarten ja Norjan kautta Ruotsiin ja päätyi Viroon ja Suomeen.

Jouhikossa on ollut perinteisesti kahdesta neljään kieltä, joista yhdellä tai kahdella soitetaan melodiaa, muut kielet ovat bordunakieliä. Yleisimmän G-vireisen jouhikon viritys on a1-d1-g1. 

Jouhikon kielet valmistetaan punotuista hevosen jouhista. Kumulaatikko on noin 50–80 cm:n pituinen. Jouhikkoa on useita eri tyyppejä, jotka kaikki eroavat tavallisesta kanteleesta siinä, että ne ovat käyrällä soitettavia ja niiden toisessa päässä on reikä, niin että soittaja voi samalla pitää kiinni soittimesta ja kielten alta käsin sormien yläpinnalla tai kynsillään jakaa kielet. Soitin pidetään soitettaessa polvilla. Yksinkertaisimmissa jouhikanteleessa on vain kaksi kieltä ja soikea, kapea aukko sivussa. Tässä soittimessa on vain toista kieltä voitu käyttää sävelmien muodostamiseen; toiseen kieleen eivät sormet yltäneet, vaan se soi polvella aina samana sävelenä. Soittimen kehittyessä kielten luku on lisätty kolmeksi tai neljäksi ja vasemman käden aukko laajennettu melkein koko soittimen levyiseksi, jolloin sävelmää voi soittaa useammalla kielellä. Kielet viritetään kvintteihin.

1900-luvun alkuun asti jouhikko oli erityisesti tanssien säestyssoitin Itä-Suomessa ja Karjalassa. Suomalaisista etnomusikologeista jouhikkoa ovat tarkastelleet väitöskirjoissaan Otto Andersson vuonna 1923 ja Rauno Nieminen vuonna 2008.

## Lähteet

## Kirjallisuutta
* Andersson, Otto: *Stråkharpan: En studie i nordisk instrumenthistoria*, 1923.
* Nieminen, Rauno: *Jouhikko The Bowed Lyre*, 2007.
* Nieminen, Rauno: *Soitinten tutkiminen rakentamalla, esimerkkinä jouhikko*, 2008.
*Krohn, Ilmari: *Suomen Kansan Sävelmiä. Kantele- ja jouhikkosävelmiä, V jakso.* 1928*.* Perustuu Suomalaisen Kirjallisuuden Seuran julkaisemaan kokoelmaan Suomen Kansan Sävelmiä (Eerola, Tuomas & Toiviainen, Petri). Suomalaisten kansansävelmien elektroninen tietovaranto. http://www.jyu.fi/musica/sks/

## Levytyksiä
**Hiien Hivuksista — Jouhikko Music from Finland*. CD-levy, Kansanmusiikki-instituutti ‎KICD 82, 2003.

## Aiheesta muualla

*Sibelius-Akatemian jouhikkosivut.
*Video jouhikonsoitosta Kansanmusiikin ja -tanssin edistämiskeskuksen sivustolla.
Ksylorimba

**Ksylorimba** on lyömäsoitin, jonka nimi on muodostettu ksylofonin ja marimban yhdistelmästä. Itse soitin ei kuitenkaan ole varsinaisesti niiden yhdistelmä, vaan on ominaisuuksiltaan lähempänä ksylofonia. Ksylorimbassa on yleensä yli neljän oktaavin ääniala. 

Klassisessa musiikissa soitinta käyttivät 1900-luvulla muun muassa Alban Berg, Pierre Boulez ja Olivier Messiaen.
Pieni tietosanakirja

**Pieni tietosanakirja** (1925–1928) oli toinen suomeksi julkaistu tietosanakirja. Sen julkaisi Otava, siinä oli neljä osaa ja noin 3&nbsp;000 sivua. Aiemmin oli julkaistu vain WSOY:n ja Otavan *[[Tietosanakirja (1909)|Tietosanakirja]]* vuosina 1909–1919.

Runeberg-projektin tulkinnan mukaan Pienen tietosanakirjan tekijänoikeus on vanhentunut. Suomen tekijänoikeuslainsäädännön kannalta tulkinta on kuitenkin kiistanalainen, vaikka teoksen iästä johtuen asialla ei käytännössä olekaan taloudellista merkitystä.

Kirjan laitokset:
**Pieni tietosanakirja*, 4 osaa, 1925–1928. 3&nbsp;000 sivua, Otava
**Pieni tietosanakirja*, 4 osaa, 1949–1952, 3&nbsp;000 sivua, Otava
**Pieni tietosanakirja*, 4 osaa, 1958–1959, 3&nbsp;200 sivua, Otava

## Toimituskunta (1925-1928)
* Jaakko Forsman, filosofian tohtori, päätoimittaja
* J. A. Wecksell, filosofian kandidaatti, toimitussihteeri
* Ilmari Havu, filosofian tohtori
* Hannes Salovaara, lehtori  

## Katso myös
* Iso tietosanakirja
* Runeberg-projekti
* :Luokka:Pienestä tietosanakirjasta tuodut artikkelit

## Lähteet

## Aiheesta muualla
* Pieni tietosanakirja kokonaisuudessaan Projekti Runebergin sivuilla
*Images from Pieni tietosanakirja
Marimba

**Marimba** kuuluu puukielilyömäsoitinten perheeseen. Sen kielten ja osittain myös rungon valmistamisessa käytetään kovia ja kestäviä puulajeja kuten padouk ja ruusupuu. Marimba voi olla 4, 4, 4, 5, 5 -oktaavinen sen matalimman äänen ollessa 5-oktaavisissa marimboissa suuri C. Lisäksi valmistetaan myös 3-4-oktaavisia junior-marimboja. Soitin voidaan virittää A 440&nbsp;Hz, A 442&nbsp;Hz tai A 443&nbsp;Hz -vireiseksi.

## Historia

Puukielisoittimia on käytetty paljon länsiafrikkalaisessa ja keskiamerikkalaisessa kansanmusiikissa. Länsimaisessa taidemusiikissa marimba yleistyi soolo-, kamarimusiikki- ja orkesterisoittimena vasta 1900-luvun puolessa välissä mm. säveltäjien Paul Creston (Concerto for Marimba and Orchestra or Piano, 1940) Alfred J. Fissinger (Suite for Marimbasolo, 1950) teosten myötä.

## Malletit

Marimbaa soitetaan pehmeillä, narusta punotuilla pyöreä-, ovaali- tai kartiopäisillä malleteilla, joita voi olla yhtä aikaa käytössä 2-6. Varsi voi olla synteettisestä materiaalista, puusta tai rottingista valmistettu. Yleensä varsimateriaali valitaan soittotekniikkaa tukevaksi.

## Lähteet
* Peinkofer-Tannigel: Handbuch des Schlagzeugs, Praxis und Technik, Mainz, 1981, 2. erweiterte Auflage.

## Aiheesta muualla
Tamburitza

**Tamburitza** on eteläslaavien musiikissa yleisesti kyätetty soitin, jota käytetään myös Unkarissa (erityisesti eteläslaavivähemmistön parissa). Tamburitza on näppäilemällä soitettava jousisoitin, joka on sukua italialaiselle mandoliinille, ukrainalaiselle banduralle ja venäläiselle balalaikalle. Nimi tulee turkinkielen sanasta *tambura* - saman tyyppisiä soittimia on mm. Intiassa ja Bulgariassa. Tamburitza (tai tamburica) merkitsee "pikku tambura". 

Tamburitzaksi kutsutaan myös sillä soitettua musiikkityyliä.
Joropo

**Joropo** on eräs venezuelalaisen musiikin tyylilaji. Siinä tärkein osuus on laulajalla ja bandolan soittajalla. Laulua ja bandolaa säestää cuatro ja marakassit. Nykyään joropossa on usein mukana sähköbasso.
Bandola

**Bandola** on muun muassa Venezuelassa käytetty kielisoitin. Siinä on tavallisesti neljä kieltä. Se on kehittynyt perinteisestä espanjalaisesta kitarasta.
Cuatro

**Cuatro** (, 'neljä') on ryhmä erilaisia Latinalaisen Amerikan kielisoittimia. Ne ovat kehittyneet perinteisestä espanjalaisesta kitarasta. Cuatrot ovat yleisimpiä Venezuelassa. Venezuelalaisissa cuatroissa on neljä kieltä. Puertoricolaisissa cuatroissa taas on tavallisesti kymmenen kieltä. Sitä pidetään alueen kansallissoittimena..

## Lähteet

## Aiheesta muualla
Tumba (musiikkilaji)

**Tumba** on eräs musiikin tyylilaji. Se on peräisin Karibian merellä sijaitsevalta Curaçaon saarelta. Se kehittyi 1600-luvulla afrikkalaisesta kansanmusiikista. Uudemmassa tumbassa on vaikutteita myös merenguesta ja latinalaisamerikkalaisesta jazz-musiikista.
Funktionaaliyhtälö

**Funktionaaliyhtälö** on yhtälö, jonka tekijöinä esiintyy riippumattomien muuttujien lisäksi yhtä tai useampaa tuntematonta funktiota, joiden väliset relaatiot funktionaaliyhtälö esittää. Funktionaaliyhtälön yleinen muoto on

:F(f(x), g(x), ..., f(y), ... , f(x+y), ... , g(x+y+x), ...; x,y,z, ...)= 0\,,

jonka on toteuduttuva etsityille funktioille mielivaltaisilla muuttujan arvoilla. Funktionaaliyhtälöt muodostavat kokonaan oman tutkimusalansa analyysissä. Funktionaaliyhtälöiden ratkaisemisen peruslähtökohta on muuntaa yhtälö differentiaaliyhtälöksi ja koettaa määrätä tuntemattomat funktiot antamalla muuttujille sopivia arvoja. Yleisessä tapauksessa funktionaaliyhtälöiden ratkaiseminen on erittäin vaikeaa, mutta tulos on yleensä (ainakin melkein) yksikäsitteinen.

## Esimerkki funktionaaliyhtälön ratkaisemisesta
Tarkastellaan funktionaaliyhtälöä

:f(x+y)=f(x)f(y)\,

Aloitetaan sijoittamalla *y=0*, jolloin saadaan

:f(x) = f(x)f(0)\,,

mistä voidaan päätellä, että f(0)=1. Derivoidaan *y*:n suhteen ja merkitään f'(0) = \alpha \neq 0, jolloin saadaan

:f'(x) = f'(x)\alpha\,.

Tämä ensimmäisen kertaluvun differentiaaliyhtälö on helposti ratkaistavissa ja tulokseksi saadaan

:f(x) = e^{\alpha x}\,
Potenssin laskusääntöjen avulla nähdään, että tulos toteuttaa alkuperäisen yhtälön. Rajoituksetta voidaan ajatella, että tässä ollaan oikeastaan etsitty jokin sellainen funktio, jolla on alkuperäisen funktionaaliyhtälön ilmaisema toivottu ominaisuus.

Esimerkin tapaan, funktionaaliyhtälöitä ratkottaessa kannattaa ensiksi yrittää laskea f(0) ja/tai f(1), sillä nämä ovat yhteen- ja kertolaskun neutraalialkiot. Näiden avulla on usein huomattavasti helpompi ratkaista muitakin pisteitä, mikä taas auttaa uusien pisteiden ratkomisessa. Myös induktio on usein hyödyllinen menetelmä.

## Lähteet
Merengue (musiikki)

**Merengue** on Dominikaanisesta tasavallasta peräisin olevaa eloisaa tanssimusiikkia. Se kehittyi 1930-luvulla. Merengueta soittaviin yhtyeisiin kuuluu muun muassa saksofoni, harmonikka, kitara ja guiro.
Mozambique

**Mozambique** on eräs kuubalaisen musiikin tyylilaji. Se on nopeaa tanssimusiikkia ja siinä käytetään conga-rumpuja, lukuisia afrikkalaisia soittimia ja toisinaan saksofonia. Mozambiquen katsotaan syntyneen vuonna 1963. Ensimmäinen mozambique-levytys oli Eddy Palmierin *María Caracoles*.

## Lähteet
Dilon Djindji

**Dilon Djindji** (14. elokuuta 1927 Marracuene, Maputo – 18. syyskuuta 2024 Maputo) oli mosambikilainen muusikko. Hänen katsotaan olevan yksi varhaisimmista marrabenta-artisteista. Djindji aloitti kitaran soittamisen vuonna 1939. Hänen ensimmäiset kappaleensa äänitettiin Etelä-Afrikassa 1952.

Soolouransa ohella Djindji toimi vuodesta 2000 alkaen Mabulu-yhtyeen laulajana. Hän jatkoi muusikonuraansa vanhalle iälle saakka ja kiitti pitkäikäisyydestään ehdotonta kieltäytymistä alkoholista ja tupakasta.

Djindji saavutti kansainvälistä mainetta vasta myöhemmällä urallaan; pitkästä urastaan huolimatta hänen ensimmäinen kansainvälinen soolojulkaisunsa *Dilon* on vasta vuodelta 2002. Hän työskenteli maanviljelijänä, louhijana ja pappina.

Djindji kuoli tuberkuloosiin 97-vuotiaana syyskuussa 2024.

## Lähteet
United Artists

**United Artists** (**UA**) on yhdysvaltalainen elokuvayhtiö, joka on vaihtanut omistuspohjaa ja rakennettu useita kertoja historiansa aikana.

## Historiaa

### Yhtiön syntyminen
Alkuperäinen United Artists oli neljän Hollywood-tähden – Charles Chaplinin, Douglas Fairbanksin, Mary Pickfordin ja D. W. Griffithin – 5. helmikuuta 1919 perustama elokuvastudio ja tuotantoyhtiö. Sen nimi, ”yhdistyneet taiteilijat”, heijasti yhtiön periaatetta, että vallan piti olla tähdillä, ei liikemiehillä. Chaplinin mukaan koko yhtiö syntyi likimain vahingossa, kun tähdet reagoivat huhuun, että tuottajayhtiöt aikoivat muodostaa kartellin ja pakottaa kaikki viiden vuoden sopimuksiin. Periaatteena oli, että kukin osakas saa tuottaa omia elokuviaan vapaasti, sitoutuu tuottamaan viisi elokuvaa vuodessa ja yhtiö hoitaa niiden levityksen. Yhtiön perustamisen aikaan tuottaja Richard Rowland lausui kuuluisaksi tulleet sanansa: ”Hullut ovat vallanneet mielisairaalan!”

### Taloudelliset ongelmat
Alkuperäinen perustajajoukko hajosi, kun Pickfordilla ja Fairbanksilla oli vaikeuksia sopeutua äänielokuviin ja Chaplin asettui pysyvästi Eurooppaan. Yhtiö vaihtoi omistajia tiuhaan, ja vaikka sillä oli loistavia elokuvasarjoja, kuten ''James Bond'', ''Vaaleanpunainen pantteri'' ja ''Rocky'', se oli usein taloudellisissa vaikeuksissa. Vuosina 1981–2006 UA (United Artists Films) oli osa Metro-Goldwyn-Mayer-yhtiötä (MGM).

Vuonna 2006 Tom Cruise ja Pamela Wagner perustivat yhdessä MGM:n kanssa ”uuden United Artists” -yhtiön, New UA.

## Lähteet

## Aiheesta muualla

* Virallinen sivusto  
*
Gauss

**Gauss** voi tarkoittaa seuraavia:

*Carl Friedrich Gauss (1777–1855), saksalainen matemaatikko
*gaussi (engl. *gauss*), magneettivuon tiheyden yksikkö.

## Katso myös
Gauss liittyy myös seuraaviin Carl Friedrich Gaussin kehittämiin asioihin:
*Gaussin divergenssilause, matemaattinen lause
*Gaussin laki magneettikentille, fysiikan laki
*Gaussin laki sähkökentille, fysiikan laki
*Gaussin radanmääritysmenetelmä, menetelmä taivaankappaleiden radan määrittämiseksi.
Kurt Tank

**Kurt Tank** (24. helmikuuta 1898 – 5. kesäkuuta 1983) oli saksalainen lentokoneinsinööri, joka johti Focke-Wulf-lentokonetehtaan suunnittelutoimistoa 1931–1945. Hän toimi myös koelentäjänä. Kuuluisin hänen suunnittelemistaan lentokoneistaan on toisen maailmansodan aikainen Luftwaffen hävittäjä Focke-Wulf Fw 190.

Ennen Focke-Wulfia Tank työskenteli Albatros Flugzeugwerkessä, joka meni konkurssiin 1929. Sen jälkeen tuon tehtaan suunnittelijat päätyivät pääosin joko Focke-Wulfille tai Aradolle 1931.

Tank aloitti Focke-Wulf Fw 44 Stieglitzin suunnittelun. Siitä tuli Focke-Wulfin ensimmäinen kaupallisesti menestynyt lentokone, jonka myynti alkoi 1934. Se johti yhtiön jatkuvaan kasvuun Saksan varustautuessa sotaan.

Tankin suunnittelemasta Fw 190:stä, jota valmistettiin 1939–1945, tuli Messerschmitt Bf 109:n ohella Luftwaffen perushävittäjä. Tank sai kiitokseksi työstään kunniaprofessorin aseman Braunschweigin yliopistossa tammikuussa 1943. 

Sodan jälkeen Tank muutti 1947 Argentiinaan, jonka hallitus antoi hänelle viran Córdoban Instituto Aerotécnicosta. Siitä tuli Argentiinan lentokonetehdas (Fábrica Militar de Aviones), missä Tanka suunnitteli FMA I.A.e 33 Pulqui II -koneen, joka perustui Focke-Wulf Ta 183 -suunnitelmaan vuodelta 1945. Projekti keskeytyi 1953 Argentiinan talouskriisiin. Kun Argentiinan presidentti Juan Perónia vastaan tehtiin 1955 vallankaappaus, Focke-Wulfin vanhat työntekijät siirtyivät tehtaalta eri suuntiin, monet muuttivat Yhdysvaltoihin.

Tank muutti Intiaan, missä hän työskenteli Hindustan Aeronautics -yhtiössä. Hän suunnitteli Hindustan Aeronautics HF-24 Marut -hävittäjäpommittajan, joka oli ensimmäinen Intiassa suunniteltu sotilaslentokone. Sen prototyyppi lensi vuonna 1961. Sitä valmistettiin 80 kappaletta vuosina 1975–1982 ja poistettiin käytöstä 1991.

Tank palasi Berliiniin 1970-luvulla.

## Lähteet

## Aiheesta muualla
Milonga

**Milonga** on argentiinalainen ja uruguaylainen musiikin tyylilaji. Se syntyi 1870-luvulla. Tällöin se oli vielä ainoastaan laulumusiikkia, mutta myöhemmin siihen tuli vaikutteita muista tyylilajeista ja tanssimusiikista. Muun muassa tangon katsotaan myöhemmin kehittyneen milongasta. Milonga tarkoittaa myös paikkaa tai tapahtumaa, missä tanssitaan tangoa.
Sana Milonga tulee alun perin vaaleasta Milo -villakoirarodusta, jonka rodulle ominainen liikehdintää haluttiin tanssiaskelin imitoida.

## Lähteet
Ture Ara

**Carl Henrik Lorenz Ture Ara** (vuoteen 1928 **Åberg**; 29. tammikuuta 1903 Tukholma – 29. heinäkuuta 1979 Helsinki) oli suomalainen ooppera- ja iskelmälaulaja (baritoni), laulunopettaja ja näyttelijä.

## Ura
Ture Ara vietti lapsuutensa ja nuoruutensa Käkisalmessa. Siellä hän tutustui säveltäjä Erkki Melartiniin, jolla oli keskeinen merkitys Aran alkavalla laulajanuralla. Heidän ystävyytensä kesti Melartinin kuolemaan saakka. 

Ture Ara opiskeli laulua muun muassa Aino Acktén johdolla ja piti ensikonserttinsa Helsingissä vuonna 1927. Hänestä tuli yksi Suomen ensimmäisistä iskelmätähdistä, kun hän levytti vuonna 1929 valssin ”Emma”, jota myytiin yli 30&nbsp;000 kappaletta. Toinen hänen laulamanaan menestykseen noussut kappale oli Ernest Pingoud’n säveltämä ja Väinö Siikaniemen sanoittama valssi ”Asfalttikukka” samalta vuodelta. 1920–1930-luvulla hän käytti iskelmälaulajana taiteilijanimeä Topi Aaltonen. Ara esiintyi myös ulkomailla (Saksassa, Ruotsissa ja Unkarissa).

Ara oli vuosina 1930–1953 kiinnitettynä Ruotsalaiseen teatteriin ja sen jälkeen Kansallisoopperaan aina vuoteen 1965 asti. Ara oli äänialaltaan baritoni, mutta hän tavoitti myös tenorin rekisterin, mikä käy ilmi esimerkiksi kappaleesta ”Muisto”. Hän levytti runsaasti etenkin suomalaisia kansanlauluja mutta ei oopperatulkintojaan. Lisäksi Ara esiintyi myös elokuvissa, ja operettitähtenä häntä arvostettiin suuresti. Aran tunnetuiksi tekemiä kappaleita olivat myös Oskar Merikannon säveltämät ”Reppurin laulu” ja ”Vallinkorvan laulu”, joita hän esitti menestyksekkäästi sotien aikaisilla viihdytyskiertueilla rintamalla.

Ture Ara oli vuosina 1944–1953 naimisissa näyttelijä ja laulaja Birgit Kronströmin kanssa.

Uransa jälkeen Ara ryhtyi jooga- ja laulupedagogiksi. Hänet palkittiin vuonna 1961 Pro Finlandia -mitalilla. Yksi Aran viimeisistä lauluoppilaista oli vuoden 1977 Miss Suomi Armi Aavikko. Ara julkaisi 1970-luvulla kaksi muistelmateosta: *Saparo-Tuure* ja *Viisikanta*.

Ara on haudattu Hietaniemen hautausmaalle Helsinkiin.

## Lähteet

## Kirjallisuutta
* 
* 
* 

## Aiheesta muualla
* Ture Ara Pomus.netin tietokannassa
* 
* 
*
Menelaoksen lause

**Menelaoksen lause** on tasogeometrian tulos joka koskee kolmiota ja suoraa. Olkoon ABC kolmio ja Z, Y, X janoilla AB, BC ja AC tai niiden jatkeilla, mutta X,Y,Z eivät kuitenkaan ole janojen päätepisteitä. Tällöin Z, Y ja X ovat samalla suoralla l jos ja vain jos
AZ/BZ*BY/CY*CX/AX=1. Toisin sanoen X, Y ja Z ovat samalla suoralla jos ja vain jos toisiinsa koskemattomien sivujen tulo on yhtä suuri kuin toisten toisiinsa koskemattomien sivujen tulo.

Tod. Olkoon A:n, B:n ja C:n projektiot l:llä A1, A2, A3 ja janat AA1=h1,BA2=h2,CA2=h3. Tällöin yhdenmuotoisista kolmioista saadaan AZ/BZ=h1/h2, BY/CY=h2/h3, CX/AX=h3/h1. Kertomalla nämä keskenään saadaan AZ/BZ*BY/CY*CX/AX=h_1h_2h_3/h_2h_3h_1=1. Toiseen suuntaa väite on selvä. Kiinnitetään pisteet Z ja Y. Tällöin edellä todistetun nojalla pitää olla CX/AX=BZ/AZ*BY/CY, joka on voimassa kun AZ/BZ*BY/CY*CX/AX=1. Mutta annetulla janalla on olemassa täsmälleen yksi piste joka jakaa janan annettuun suhteeseen. 

## Lähteet
* 

## Aiheesta muualla
*
Kauk

**KAUK!** eli ”**Kirja astuu ulos kansistaan**” -projekti on kirjallisuuspoliittinen kommentti, joka pyrkii uudelleenasemoimaan kirjallisuuden ja yleisemmin sanataiteen kulttuurin kentällä. Kauk-projektissa on mukana kymmeniä nuoria suomalaisia kirjailijoita, joista moni toimii myös sanataideohjaajana. Projektin alla on toteutettu muun muassa poikkitaiteellisia teoksia, kirjailijavierailuita, roolipelejä, elämystiloja, luentoja, keskustelutilaisuuksia ja nettipäiväkirjoja. Yhteenliittymä julistaa toisinaan jonkun kulttuurialan toimijan Vääräksi kuninkaaksi. Ensimmäisenä tämän kunnian sai kirjailija Hanna Marjut Marttila vuonna 2003 Turun Kirjamessuilla.
Gomoryn lause

**Gomoryn lauseen** mukaan 8×8-shakkilauta, josta on poistettu musta ja valkea ruutu, on aina mahdollista peittää 31 kappaleella 2×1-ruudun kokoisella dominonappulalla.
Moran kivet

**Moran kivet** oli keskiaikainen kuninkaanvaalipaikka Ruotsissa. Se sijaitsi Vanhasta Uppsalasta noin viisi kilometriä kaakkoon. Kivistä yksi oli suuri, laakea ja  muut kehässä sen ympärillä. Keskuskivelle kohotettiin valittu kuningas vannomaan valansa. Kivistä on vielä muutamia jäljellä.

Moran kivien alkuperä on tuntematon. Snorri Sturlusonin kuvauksen mukaan siellä sijaitsi Upplannin ting. Ensimmäinen dokumentoidusti kivillä kruunattu kuningas oli Maunu Ladonlukko (1275). Kivet tuhoutuivat vuonna 1515 sodassa Tanskaa vastaan. Kustaa Vaasan ja Juhana III:n on kerrottu yrittäneen pystyttää kivet uudestaan, mutta ilman menestystä.

## Moran kivillä valitut kuninkaat
# Maunu Ladonlukko, valittiin 22. heinäkuuta 1275, ensimmäinen kivillä valittu kuningas
# Haakon VI Maununpoika, valittiin helmikuussa 1362
# Albrekt Mecklenburgilainen, valittiin 15. helmikuuta 1364
# Eerik Pommerilainen, valittiin 23. heinäkuuta 1396
# Kristofer Baijerilainen, valittiin syyskuussa 1441
# Kaarle VIII Knuutinpoika Bonde, valittiin 20. kesäkuuta ja vahvistettiin 28. kesäkuuta 1448
# Kristian I, valittiin 23. kesäkuuta ja vahvistettiin 2. heinäkuuta 1457

* Suomen edustajat saivat vuonna 1362 oikeuden osallistua kuninkaan vaaliin. 

## Moran kivet nykyisin
Muistomerkki sijaitsee Östunavägenin läheisyydessä, jonne pääsee joko Riksväg 77:n tai Länsvag 282:n kautta. Bussilla paikalle pääsee Knivstan rautatieasemalta. 

Vuonna 2007 rakennettaessa E4-tietä Ruotsin tielaitos teki moottoritien pohjoispuolelle levähdyspaikan nimellä "*Mora stenar*". Levähdyspaikalta on muutama sata metriä muistomerkille. 

## Lähteet
* 
* 

### Viitteet

## Aiheesta muualla
Mike Pohjola

**Mikko ”Mike” Julius Pohjola** (s. 15. lokakuuta 1978) on suomalainen käsikirjoittaja, roolipelisuunnittelija ja kirjailija. Hänen esikoisromaaninsa *[[Kadonneet kyyneleet]]* ilmestyi vuonna 2008.. Seuraava, ”omaelämäkerrallinen Jeesus-romaani” *[[Ihmisen poika (romaani)|Ihmisen poika]]* ilmestyi vuonna 2011, minkä jälkeen Pohjolalta on ilmestynyt muitakin historiallisia romaaneita. 

Pohjola on Turun Nuoren Teatterin taiteellinen johtaja  ja Helsingin kaupunginteatterin hallituksen puheenjohtaja kaudella 2022-2026. Hän on myös Suomen Teatterit Stefi ry:n, roolipeliyhdistys Avatar ry:n ja Avate Audiovisuaalisen alan tekijät ry:n hallitusten jäsen. Aiemmin Pohjola on toiminut Olympiastadionin ja Helsingin kaupunginorkesterin hallituksissa.

## Elämä ja ura
Pohjola opiskeli Aalto-yliopiston taideteollisessa korkeakoulussa elokuva- ja tv-käsikirjoittamista. Pohjola oli ehdokkaana Vasemmistoliiton listalla vuoden 2004 kunnallisvaaleissa Turussa ja vuosien 2008, 2017 ja 2021 kunnallisvaaleissa Helsingissä.

*Kadonneet kyyneleet* -fantasiaromaanilla on myös poliittinen ulottuvuus, kuten useimmissakin Pohjolan tuotannoissa. Fasistiset keijut pitävät toisen lajin keijuja keskitysleirillä, ja päähenkilö kieltäytyy taistelemasta keijujen sisällissodassa sodanvastaisen vakaumuksensa takia. *Ihmisen pojassa* käsitellään rakenteellista korruptiota sekä rakennusliikkeiden ja poliitikkojen yhteispeliä Turun kaupungissa.

Tammikuussa 2011 *Ihmisen poika* -romaanin elokuvaoptio myytiin yhdysvaltalaiselle näyttelijä-tuottaja Ron Gilbertille jo ennen kirjan ilmestymistä.

Pohjola on pitkään kirjoittanut elokuvaa Spede Pasasen elämästä.  Hän nousi julkisuuteen puolustamaan käsikirjoittajien kokemia väärinkäytöksiä, kun tuotantoyhtiö Yellow Film yritti omia Spede-elokuvan aiheen itselleen.  

Pohjola on julkaissut roolipeliteokset *[[Myrskyn aika]]* (2003), *[[Star Wreck]]* (2006), *[[Tähti (roolipeli)|Tähti]]* (2007) ja *[[Myrskyn sankarit|Myrskyn sankarit – Suurkuninkaan miekka]]*. Live-roolipelipiireissä Pohjola tunnetaan eläytymislähtöisyyttä korostavan ”Turun koulukunnan manifestin” (2000, ) kirjoittajana ja kokeellisten live-roolipelien tekijänä. Roolipelitapahtuma Ropecon antoi Pohjolalle Kultainen lohikäärme -elämäntyöpalkinnon vuonna 2010.

Pohjola on suomalaisvoimin tehdyn *[[Agemonia]]*-lautapelin tarinasuunnittelija ja pääkirjoittaja.  

Pohjola on myös käsikirjoittanut vuosina 2017–2019 esitettyä suomalaista *[[Konttori (suomalainen televisiosarja)|Konttori]]*-komediasarjaa
sekä vuonna 2021 esitettyä *[[DikDek_–_Painajainen_majatalossa|DikDek: Painajainen majatalossa]]* -sarjaa. Hän on voittanut kansainvälisen Emmy-palkinnon 2008
ja Prix Europa -palkinnon 2010

Pohjola on kirjoittanut myös näytelmiä, muun muassa Turun kulttuuripääkaupunkivuonna tuotetun *[[1827 – Infernal Musical]]in*, Linnateatterissa esitetyn startup-komedian Uusi yritys  ja useita lastennäytelmiä.

## Tuotantoa
* 
* 
* 
* 
* 
* ”Limaisenvihreä viiva” antologiassa 
* 
* 
* 
* 
* 
* 
* 
*   

## Katso myös
* Pohjola-filmi

## Lähteet

## Aiheesta muualla
* Mike Pohjolan verkkosivut
Fantasia

**Fantasia** (, ’tehdä näkyväksi’) on mielikuvitukseen perustuva taideteos. Fantasia voi olla esimerkiksi kirjallisuutta, musiikkia, elokuvaa, sarjakuvaa, teatteria tai pelejä. Fantasian genreen kuuluvat mielikuvitukselliset paikat, olennot ja tapahtumat. Fantasiataiteessa on usein maagisia ja yliluonnollisia aiheita. Fantasia voi pohjautua muinaisiin myytteihin ja mytologioihin. Fantasialla on joitakin päällekkäisyyksiä scifin, kauhun ja muun spekulatiivisen fiktion kanssa.

## Kirjallisuus

Fantasiakirjallisuudessa englantilaisen J. R. R. Tolkienin *[[Taru sormusten herrasta]]* (1954–1955) on ollut 1900-luvun vaikutusvaltaisin teos. Sen hengessä on kirjoitettu valtava määrä vaihtelevan tasoisia fantasiaromaaneja ja -romaanisarjoja. Muita 1900-luvun merkittäviä fantasiateoksia ovat esimerkiksi Ursula Le Guinin *[[Maameren tarinat]]*. Tolkienia edeltävää fantasiaa edustavat muun muassa Robert E. Howardin Conan barbaari -kertomukset ja Lordi Dunsanyn *[[Haltiamaan kuninkaantytär]]*. 2000-luvun alun merkittävimpiä fantasiaromaaneja ovat J. K. Rowlingin valtavan suosion keränneet *[[Harry Potter]]* -kirjat. Niistä ensimmäinen, *[[Harry Potter ja viisasten kivi]]*, ilmestyi vuonna 1997.

## Musiikki
Musiikissa fantasia on mielikuvitelma. Sitä käytetään usein nimityksenä sävellyksille, joiden muotorakenne joko todellisesti tai näennäisesti poikkeaa yleisimmin tunnetuista sävellyslajeista. Tunnetuimpina W. A. Mozartin d-molli-fantasia sekä Schubertin *Wanderer-fantasia*, jotka ovat molemmat pianoteoksia. Fantasiaksi nimitetään joskus myös löyhästi muodostettuja muunnelmia tai sommitelmia yleisön suosimista kansanlaulu- ja oopperasävelmistä.

## Kuvataide

Fantasiataidetta ovat tuottaneet Boris Vallejo, Luis Royo ja monet muut. Oma lukunsa ovat lukuisat taiteilijat, jotka ovat kuvittaneet fantasiakirjallisuutta, kuten Tolkien-kuvittajat Pauline Baynes, Alan Lee, John Howe ja Ted Nasmith. Internetin Elfwood-yhteisö on omistettu kokonaan fantasia- ja scifi-aiheiselle taiteelle ja kirjallisuudelle.

## Pelit
### Rooli- ja lautapelit
Fantasia on myös monien rooli- ja lautapelien aiheena. Useimmiten ne saavat innoituksensa Tolkien-vaikutteisesta fantasiakirjallisuudesta. Yksi tunnetuimmista fantasia-aiheisista roolipeistä on Dungeons & Dragons. Kuuluisa fantasiaan liittyvä strategiapeli on miniatyyripeli Warhammer Fantasy Battle.

### Tietokone- ja videopelit
Fantasia-aiheisia tietokone- ja videopelejä on suuri määrä, joista tunnetuimpia lienevät *[[The Legend of Zelda (pelisarja)|The Legend of Zelda]]*, Baldur’s Gate, The Witcher, The Elder Scrolls sekä *[[Final Fantasy]]* -pelisarjat. Yleisön suosioon ovat nousseet myös verkossa pelattavat MMORPG-pelit kuten Runescape, *[[Ultima Online]]*, *[[World of Warcraft]]* ja *[[Lord of the Rings Online]]*.

## Katso myös
* Fantasiaelokuva

## Lähteet

## Aiheesta muualla

* Eskola, Kanerva: Haltianaiset paljastavissa puvuissaan.  *Peili* 2001.
Nikolai Ježov

**Nikolai Ivanovitš Ježov** (, 1. toukokuuta (J: 19. huhtikuuta) 1895 – 4. helmikuuta 1940) oli Neuvostoliiton salaisen poliisin NKVD:n johtaja suuren puhdistuksen aikana 1936–1938.

## Elämä
Virallisten asiakirjojen mukaan Ježov oli syntynyt Pietarissa. Kansallisuudeltaan hän oli venäläinen. Joidenkin asiakirjojen mukaan hän oli kotoisin Marijampolėsta Etelä-Liettuasta. Kirjeessään "Vanhan bolsevikin kirje" (1936) Boris Nikolaevski kuvailee Ježovia tavalla, jonka perusteella Ježovilla oli todennäköisesti luonnevika. Stephen F. Cohenin mukaan Ježov oli pienikokoinen, biseksuaali ja huumeriippuvainen fanaatikko.

Ježov ei käynyt kouluja vaan työskenteli tehdastyöläisenä ennen joutumistaan keisarilliseen armeijaan 1915–1917. Hän liittyi bolševikkeihin Vitebskissä 5. toukokuuta 1917, vain muutama kuukausi ennen lokakuun vallankumousta. Sisällissodan aikana hän toimi puna-armeijassa poliittisena komissaarina.

Helmikuusta 1922 Ježov toimi puolueen tehtävissä erilaisissa komiteoissa. Marraskuussa hänet nimitettiin puolueen erikoisasioiden, henkilöstön ja teollisuuden päälliköksi. Vuodet 1929–1930 hän vastasi maataloudesta ja marraskuusta 1930 teollisuudesta. Vuonna 1934 hänet nimitettiin keskuskomiteaan, ja seuraavana vuonna sen sihteeriksi. Hän oli syyskuusta 1936 myös puhemiehistön (presidium) jäsen.

Ježov oli uskollinen Josif Stalinin kannattaja. Vuonna 1935 hän esitti ajatuksen, että poliittisen opposition salliminen johtaa väistämättä väkivaltaan ja terrorismiin ja oli siksi kukistettava. Siitä tuli Stalinin puhdistusten ideologinen perusta. Ježov nimitettiin 1936 sisäasiain kansankomissaariksi NKVD:n johtoon. Tässä ominaisuudessa hän johti terrorikampanjaa. Ježovin aikana vangittiin tai teloitettiin noin puolet Neuvostoliiton poliittisista ja sotilasjohtajista, lisäksi sadattuhannet muut, joita epäiltiin epälojaaliudesta tai taloudellisesta sabotaasista.

Ježov nimitettiin vielä vesikuljetusten kansankomissaariksi huhtikuussa 1938, mutta 22. elokuuta NKVD:n johtoon nimitettiin hänen varamiehensä Lavrenti Berija. Stalin ja Molotov arvostelivat NKVD:n toimintaa ja metodeja marraskuussa 1938, ja Ježov erosi omasta pyynnöstään 25. marraskuuta 1938. Ježov erotettiin 3. maaliskuuta 1939 myös muista viroistaan keskuskomiteassa. 10. huhtikuuta hänet pidätettiin syytettynä vakoilusta ja Stalinin murhan suunnittelemisesta. Ježov tuomittiin ja teloitettiin 4. helmikuuta 1940.

## Lähteet
*

### Viitteet

## Kirjallisuutta
*Jansen, Marc / Petrov, Nikita: *Stalin's Loyal Executioner: People's Commissar Nikolai Ezhov, 1895-1940.* Stanford: Hoover Institution Press, 2002. .
* Pavljukov, Aleksei: *Ježov. Biografija.* Moskva: Zaharov, 2007. .
* Grover, Fur: "Yezhov Vs. Stalin: The Truth about Mass Repressions and the So-Called Great Terror in the USSR" 2016. 

## Aiheesta muualla
El Aaiún

**El Aaiún** (, berberiksi *Leâyun*) on kaupunki Länsi-Saharassa. Sen asukasluku vuonna 2014 oli 217&nbsp;198. Kaupunkia hallitsee Länsi-Saharan itseensä liittänyt Marokko, vaikkakaan liitosta ei ole tunnustettu kansainvälisesti.

## Maantiede

El Aaiún sijaitsee Länsi-Saharassa noin 13 kilometrin päässä sisämaassa Atlantin valtameren rannikolta. Maantieteellisesti alue kuuluu Saguia el-Hamran alueeseen. Kaupunkia ympäröivä alue on aavikkoa.

## Historia

Espanja valtasi nykyisen Länsi-Saharan vuonna 1884 ja virallisesti alue myönnettiin sille Berliinin konferensissa 1884–1885. Kaupunki perustettiin erämaahan 1930-luvulla. Vuodesta 1940 vuoteen 1976 se oli Espanjan hallitseman Länsi-Saharan pääkaupunki.

Länsi-Saharan asukkaat eli sahrawit olivat perustaneet Polisario-järjestön espanjalaisia vastaan. Liikkeen tavoitteena oli saavuttaa Länsi-Saharan itsenäisyys. Espanjalaisten vetäytyessä alueelta Marokko päätti liittää sen itseensä. Liitosta ei ole tunnustettu kansainvälisesti, mutta Marokko teki kuitenkin El Aaiúnista Laâyounen maakunnan pääkaupungin. Polisario aloitti vuosia kestäneen sodan marokkolaisia vastaan. Taistelujen aikana huomattava osa El Aaiúnin alkuperäisestä väestöstä siirtyi pakolaisleireille Algeriaan. Osapuolten välillä solmittiin tulitauko vuonna 1991 ja konfliktia on sittemmin kuvailtu jäätyneeksi. El Aaiún on ollut tulitaukovuodesta n eli MINSURO:n joukkojen tukikohta.

Lokakuussa 2010 joukko sahrawilaisia aktivisteja pystytti Gdeim Izik -nimisen mielenosoitusleirin aavikolle hieman El Aaiúnista itään. Marokkolaiset turvallisuusjoukot hajottivat leirin saman vuoden marraskuussa. Tapahtumia on kuvailtu joskus arabikevään aluksi.

## Talous ja liikenne
Boukrasta läheltä El Aaiúnia löydettiin suuret fosfaattiesiintymät vuonna 1963 ja sittemmin El Aaiúnin lounaispuolelle rakennettiin fosfaatin vientisatama. Fosfaatit kuuluvat El Aaiúnin tärkeimpiin vientituotteisiin.

Kaupunkia palvelee Hassan I:n lentoasema.

## Väestö
El Aaiúnin asukasluku oli vuonna 2014 yhteensä 217&nbsp;198.

## Lähteet

## Aiheesta muualla
Asterismi

**Asterismi** voi tarkoittaa seuraavia:

* asterismi, helposti tunnistettava tähtikuvio, joka ei kuitenkaan ole tähdistö
* asterismi, gemmologiassa tavallisesti kuusisakaraisen tähden pyöröhiotun kiven pinnalla aiheuttava optinen ilmiö
Orchestra Marrabenta Star de Moçambique

**Orchestra Marrabenta Star de Moçambique** oli mosambikilainen marrabentaa soittanut yhtye. Sen keulahahmo oli laulaja Wazimbo. Yhtye perustettiin vuonna 1979, mutta alkoi saada kansainvälistä suosiota vasta noin vuonna 1987. Orchestra Marrabenta Star de Moçambique hajosi 1990-luvulla. Sen jälkeen ainakin yhtyeen mieslaulaja Wazimbo ja naislaulaja Mingas ovat saaneet suosiota sooloartisteina.

Orchestra Marrabenta Star de Moçambiquen levyihin kuuluvat *Independance* (1989) ja *Marrabenta Pique-Nique* (1996). Lisäksi yhtyeen kappaleita on julkaistu useilla mosambikilaisen ja afrikkalaisen musiikin kokoelmilla. 

## Jäsenet
* Wazimbo – laulu
* Dulce – laulu
* Mingas – laulu
* Sox – kitara
* Guimarães – rytmikitara
* Xico – trumpetti
* Leman – trumpetti
* Matchoti – saksofoni
* Milagre – bassokitara
* Zeca Tchecho – rummut
* Stewart – lyömäsoittimet
Wazimbo

**Wazimbo** (oikealta nimeltään **Humberto Carlos Benfica**, s. 11. marraskuuta 1948) on mosambikilainen muusikko. Hän on yksi tunnetuimmista marrabentaa esittävistä artisteista. Wazimbon ura alkoi vuonna 1964. Hän toimi lukuisissa melko tuntemattomaksi jääneissä yhtyeissä ennen kuin Orchestra Marrabenta Star de Moçambique perustettiin. Wazimbo toimi siinä laulajana ja sävelsi suurimman osan yhtyeen kappaleista. Yhtyeen hajoamisen jälkeen Wazimbo on toiminut sooloartistina.

## Lähteet
Mabulu

**Mabulu** on mosambikilainen yhtye. Sen omaperäisessä tyylissä (katso marrabenta rap) yhdistellään marrabentaa ja rapmusiikkia. Mabulu perustettiin vuonna 2000.

## Jäsenet
* Lisboa Matavel – laulu
* Dilon Djindji – laulu
* Chonyl – laulu
* Chiquito – rap
* Antonio Marcos – kitara
* Eduardo – basso
* Zoco – kitara
* Jorgito – lyömäsoittimet
Lisboa Matavel

**Lisboa Matavel** (1938 – 6. marraskuuta 2002) oli mosambikilainen laulaja. Hän aloitti uransa 1960-luvulla. Matavel oli soolouralla, kunnes hän vuonna 2000 liittyi marrabentaa ja rap-musiikkia yhdistelevään Mabulu-yhtyeeseen. Hän osallistui Mabulun ensimmäiselle matkalle Eurooppaan 2000. Hän sai myöhemmin levytyssopimuksen pakistanilaisen levytysyhtiön kanssa, mutta kuoli 2002.http://www.mulonga.net/discus/messages/386/521.html?1037373845
Chiquito

**Chiquito** (s. 1978) on mosambikilainen rap-artisti. Aluksi hän vaikutti Mad Level -nimisessä yhtyeessä. Chiquito oli kuitenkin melko tuntematon siihen saakka, kunnes hän vuonna 2000 liittyi marrabentaa ja rap-musiikkia yhdistelevään Mabulu-yhtyeeseen.
Technicolour

**Technicolour** on Jimi Pääkallon vuonna 2001 perustama suomalainen poprock-yhtye, joka lopetti toimintansa lokakuussa 2008. Yhtyeen nimi viittaa elokuvien vanhaan Technicolor-värielokuvajärjestelmään. Technicolour teki paluun kesällä 2025.

## Ura
Technicolour syntyi, kun Cliché-yhtyeessä soittaneet Jimi ja Dingo päättivät perustaa uuden yhtyeen. Pohjanmaalta löydettiin Gary soittamaan kitaraa. Pian Garyn löytymisen jälkeen yhtyeeseen liittyivät myös Aki ja Toni.

Yhtyeen esikoisalbumi *[[Way Out]]* julkaistiin syyskuussa 2003. Vaikka kaikki esikoislevyltä julkaistut kolme singleä sijoittuivat singlelistalle, eivät ne kuitenkaan nostaneet itse albumia kuin yhdeksi viikoksi Suomen virallisen albumilistan 37:nneksi.

Yhtyeen toinen albumi *[[Only Shadows Dance]]* menestyi esikoisalbumia paremmin. Se sijoittui albumille 12 viikoksi, saavuttaen parhaimmillaan 11:nnen sijan. Albumin singleistä ”All My Life” ja ”Teach Me Love (I'm In Denial)” sijoittuivat myös radiolistan kymmenen kärkeen.

Kolmannen albumin myötä yhtyeen suosio jälleen hiipui. Lokakuussa 2006 julkaistu albumi *[[People (Technicolourin albumi)|People]]* nousi jälleen vain yhdeksi viikoksi albumilistalle, sijalle 31. 

Toukokuussa 2008 yhtye ilmoitti jäävänsä ”toistaiseksi tauolle”, ja media alkoi spekuloida, onko se hajonnut. Kitaristi Gary kuitenkin tuolloin kiisti hajoamisen. Lokakuussa 2008 yhtye ilmoitti MySpace-sivuillaan hajonneensa.

Technicolourin jälkeen yhtyeen jäsenet ovat jatkaneet muissa projekteissa: Laulaja Jimi Pääkallo aloitti soolouran nimellä Jimi Constantine, Gary jatkoi vuonna 2004 perustetussa Monday-yhtyeessä ja Toni soittaa Kardia- ja The Closed -yhtyeissä.

## Jäsenet
* Jimi (Konsta Hiekkanen) – laulu
* Gary (Tuomas Keskinen) – kitara
* Toni (Toni Hintikka) – bassokitara
* Dingo (Pasi Lemmetty) – rummut

Aikaisemmin yhtyeessä oli myös viides jäsen, Aki, joka lähti tammikuussa 2005 Kardia-yhtyeeseen.

## Julkaisut

* 
* 
* 

## Lähteet
Tananas

**Tananas** on eteläafrikkalainen yhtye. Sen tyylissä on vaikutteita muun muassa mosambikilaisesta marrabentasta. Laulaja-basisti Gito Baloi, kitaristi Steve Newman ja lyömäsoittaja Ian Herman perustivat yhtyeen vuonna 1987. Ensimmäinen albumi, *Tananas*, ilmestyi heti seuraavana vuonna. Vuonna 1993 Ian Herman muutti Yhdysvaltoihin ja yhtye hajosi. Ian Herman kuitenkin muutti takaisin jo vuonna 1994. Hän ja Steve Newman perustivat yhtyeen uudelleen. Baloi ei kuitenkaan ollut enää kiinnostunut yhtyeestä ja hän lähti soolouralle. 

## Kokoonpano
* Gito Baloi – laulu, basso  
* Steve Newman – kitara 
* Ian Herman – rummut

## Diskografia
*1988 – *Tananas*  
*1990 – *Spiral* 
*1994 – *Orchestra Mundo*
*1994 – *Time* 
*1996 – *Unamunacua* 
*1997 – *The Collection*
*1999 – *Seed* 
*2001 – *Alive in Jo’burg*
Khaled

**Khaled** (s. 29. helmikuuta 1960 Sidi-el-Houri, Oran, Ranskan Algeria) on algerialainen muusikko, jota on useasti nimitetty raï-musiikin kuninkaaksi. Hän on asunut jo vuosia Ranskassa. Khaled laulaa useimmiten arabiaksi, mutta toisinaan kappaleilla kuullaan myös ranskaa ja muita kieliä.

## Elämä
Khaled syntyi vuonna 1960 Sidi-el-Hourissa, Algeriassa. Hän oli poliisin poika ja kasvoi Oranissa. Hänen ensimmäinen singlensä, *Trig Lycee*, ilmestyi jo vuonna 1974. 1980-luvulla Khaled lisäsi musiikkiinsa vaikutteita länsimaisesta populaarimusiikista. Tästä tyylistä käytetään nimitystä *raï.* Algerian hallitus ei hyväksynyt raï-musiikkia, joten Khaledin täytyi muuttaa Ranskaan vuonna 1986.

Khaledin läpimurto oli vuonna 1992 ilmestynyt albumi *[[Khaled (albumi)|Khaled]]*. 1990-luvulla hän teki yhteistyötä hip hop -artistien kanssa. Vuonna 1999 hän levytti yhdessä Rachid Tahan ja Faudelin kanssa livealbumin *[[1,2,3 Soleils]]*. 

Yksi Khaledin tunnetuimmista kappaleista on ”Aïcha”, josta monet eri artistit ovat tehneet eri versioita.

Khaled esiintyi myös vuoden 2010 jalkapallon MM-kisojen avajaisissa, joissa hän esitti kappaleen ”Didi”.

## Diskografia
### Studioalbumit
* 
* 
* 
* 
* 
* 
* 
* 
* 
* 

### Kokoelma-albumit
* 1991: Le Meilleur de Cheb Khaled
* 1992: Le Meilleur de Cheb Khaled 2
* 2005: Forever King
* 2005: Spirit of Rai
* 2005: Les Annees Rai
* 2006: Salou Ala Nabi
* 2006: Maghreb Soul - Cheb Khaled Story 1986-1990
* 2006: Anajit Anajit
* 

## Lähteet

## Aiheesta muualla
Honkyoku

**Honkyoku** () on japanilaisen kansanmusiikin tyylilaji. Sitä soitettiin shakuhachi-puhallinsoittimella. Honkyoku syntyi viimeistään 1200-luvulla.

## Lähteet
Eva-Riitta Siitonen

**Eva-Riitta Siitonen** (o.s. **Hautamäki**; s. 31. toukokuuta 1940 Helsinki) on suomalainen kokoomusta edustava poliitikko. Hän toimi kansanedustajana 1983–1989, Uudenmaan läänin maaherrana 1990–1996, Helsingin kaupunginjohtajana 1996–2005 ja europarlamentaarikkona vuonna 2009.

## Ura
Siitonen vietti osan kouluvuosistaan 1950-luvun alussa Ilmajoella. Hän valmistui merkonomiksi vuonna 1974 ja ekonomiksi vuonna 1979. Hän työskenteli Suomen koneliike Helkamassa vuodet 1956–1960, Helsingin kaupungilla vuonna 1960–1971 ja yksityisyrittäjänä vuodet 1974–1983. Hän työskenteli vuosina 1975–1983 MTV:n palveluksessa.

Vuoden 1983 eduskuntavaaleissa Siitonen valittiin kokoomuksen kansanedustajaksi. Hän toimi tehtävässä vuoteen 1989 ja aloitti vuonna 1990 Uudenmaan läänin maaherrana. Vuonna 1996 hän siirtyi Helsingin kaupunginjohtajaksi ensimmäisenä naisena. Hän jäi tehtävästä eläkkeelle vuonna 2005.

Vuoden 2009 alusta Siitonen astui Piia-Noora Kaupin tilalle Euroopan parlamentin jäseneksi. Hän oli ehdolla vuoden 2009 eurovaaleissa, muttei tullut valituksi. Siitonen kuuluu myös kokoomuksen joulukuussa 2014 perustetun Seniorijaoston perustajajäseniin.

Siitonen on yksi vuonna 2015 alkaneen MTV3-kanavan *[[Mummomafia]]*-televisio-ohjelman isoäideistä.

## Luottamustoimia
*Presidentin valitsijamies 1982 ja 1988.
*Eurocities-järjestön varapresidentti 1998–2000 ja presidentti vuodesta 2000.
*Sibelius-Akatemian Tukisäätiön hallituksen jäsen 2005–
*Esittävän Säveltaiteen Esittämiskeskuksen johtokunnan puheenjohtaja vuosina 1991–97
*Suomen Japanin Instituutin säätiön valtuuskunnan varapuheenjohtaja 1997–2005
*HUS:n Syöpäklinikan Tuki RY:n hallituksen puheenjohtaja 2007–

Siitosella on ollut lukuisia luottamustoimia eduskunnassa, Helsingin kaupungilla, Kokoomuksessa ja liike-elämässä. Huhtikuussa 2009 hän oli Syöpäklinikan Tuki ry:n hallituksen pj. sekä Nordia Managementin  ja Suomen Erillisverkot Oy:n hallitusten jäsen. 

## Tunnustuksia
* Ylipormestarin arvonimi 1997
* Eläinlääketieteellisen korkeakoulun kunniatohtori 1995.
* Stadin Friidu 1996
* Helsingin Kauppakorkeakoulun kunniatohtori 2001.

## Yksityiselämä
Siitonen oli vuodesta 1969 naimisissa laulaja-lauluntekijä Matti ”Fredi” Siitosen kanssa tämän kuolemaan saakka 2021. Hänellä on kaksi lasta, joista edesmennyt tytär oli laulaja-näyttelijä Hanna-Riikka Siitonen.

## Triviaa
* Laulaja-lauluntekijä Juice Leskinen mainitsee Siitosen  nimeltä Eesti (On My Mind) -nimisessä kappaleessaan.

## Lähteet

## Aiheesta muualla

* 
* 
*
Melody Maker

**Melody Maker** oli Isossa-Britanniassa vuosina 1926–2000 julkaistu viikoittain ilmestynyt musiikkilehti, joka oli alallaan maailman vanhin.

Lehti oli perustamisvuodestaan 1926 lähtien suunnattu suoraan muusikoille ja keskittyi pian jazziin. 1950-luvulla se alkoi seurata rock and rollia ja saavutti vähitellen toisen sijan New Musical Expressin (NME) jäljessä. Levikki kasvoi ja 1970-luvulla levikki oli 250&nbsp;000 kappaletta viikossa.

Lehti jatkoi rockiin ja indiemusiikkiin keskittymistä nousevan tanssimusiikin kustannuksella ja menetti myyntiään. 1990-luvun lopulla lehti tuotiin markkinoille kiiltokantisena lehtenä. Melody Maker lakkautettiin vuonna 2000, virallisesti pitkään samalla kustantajalla olleeseen NME-lehteen sulauttamalla. NME otti samalla joitakin Melody Makerin toimittajista ja sen suositut soittotaitoon liittyvät osat.
Tietokonearitmetiikka

**Tietokonearitmetiikka** tutkii eri lukujärjestelmien ja funktioiden toteuttamista digitaalilogiikalla.

Tyypillisiä lukujärjestelmiä tietokonearitmetiikassa ovat rajoitetut kokonaisluvut ja liukuluvut. Tyypillisiä laskutoimituksia tietokonearitmetiikassa ovat yhteen-, vähennys-, kerto- ja jakolasku. Tietokonearitmetiikkaa kuuluu myös monimutkaisempia toimintoja, kuten \sin x, \cos x, e^{x}, \sqrt{x} ja \ln x.

## Katso myös
* Boolen algebra
681

## Tapahtumia
*9. elokuuta bulgaarit voittavat sodan Bysantin valtakuntaa vastaan. Sen seurauksena Bulgaria itsenäistyy.
*Waratton valitaan Neustrian major domukseksi
* Leo II:n kausi paavina alkaa
* Johannes Filoponoksen teokset julistettiin pannaan

## Syntyneitä
*

## Kuolleita
* 10. tammikuuta paavi Agatho
* Ebroin, Neustrian major domus
682

## Tapahtumia
*Gistemar syrjäytti isänsä Warattonin Neustrian major domuksen paikalta.

## Syntyneitä
* Klodvig IV, frankkien kuningas

## Kuolleita
*
683

## Tapahtumia
* Frankit tuhosivat Kemptenin kaupungin

## Syntyneitä
* Monmu, Japanin keisari

## Kuolleita
* Leo II, paavi
* Sighere, Essexin kuningas
684

## Tapahtumia
* Halleyn komeetta kävi maan lähellä
* Benedictus II aloitti paavina

## Syntyneitä
*

## Kuolleita
* Gistemar, Neustrian ja Burgundin major domus
685

## Tapahtumia
* Justinianus II aloitti Bysantin keisarina

## Syntyneitä
* 8. syyskuuta – Tang Xuanzong, Kiinan keisari (k. 762)

## Kuolleita
* 6. helmikuuta – Hlothhere, Kentin kuningas
* 8. toukokuuta – Benedictus II, paavi (s. 635)
*20. toukokuuta – Ecgfrith, Northumbrian kuningas

* Centwine, Wessexin kuningas
* Konstantinos IV, Bysantin keisari (s. 652)
* Merwan I, umaijadien dynastian kalifi 
* Anania Širakatsi, armenialainen tieteilijä (s. 610)
686

## Tapahtumia
* Kononin virkakausi paavina alkaa

## Syntyneitä
*

## Kuolleita
* Waratton, Neustrian ja Burgundin major domus
* Ouen, pyhimys
* Johannes V, paavi
Steve Fossett

**James Stephen Fossett** (s. 22. huhtikuuta 1944 – katosi  3. syyskuuta 2007, julistettiin kuolleeksi 15. helmikuuta 2008) oli yhdysvaltalainen miljonääriliikemies, lentäjä ja seikkailija.

## Elämä
Fossett keräsi suuren omaisuuden Yhdysvaltojen rahamarkkinoilla, mutta parhaiten Fossett tunnetaan erinäisistä ilmailuun liittyvistä ennätyksistään. Fossett oli ensimmäinen ihminen, joka kiersi maapallon kuumailmapallolla ilman välilaskuja (vuonna 2002).

Fossett oli naimisissa Peggy Fossettin kanssa vuodesta 1968 lähtien. Parilla ei ollut lapsia. Fossetteilla oli kodit Coloradossa, Chicagossa ja Kaliforniassa. Fossettin parhaimpiin ystäviin kuului miljardööri Richard Branson. 

## Ilmailun ennätyksiä

Fossett teki 62 erilaista maailmanennätystä, ja hänen suurin intohimonsa olivat purjelentokoneet. 28. helmikuuta 2005 Fossett lähti matkaan GlobalFlyer-suihkumoottorikoneella tavoitteenaan kiertää maapallo alle 80 tunnissa yksin, ilman välilaskuja ja yhdellä tankillisella. Fossett onnistui yrityksessään.

Fossett oli mukana 29. elokuuta 2006 ennätyksessä toisena lentäjänä, jossa purjelentokoneella ensimmäisen ja tähän asti ainoan kerran päästiin stratosfääriin ja saavutettiin 15&nbsp;447 metrin lentokorkeus.

## Katoaminen
Fossett katosi lentomatkalla Nevadan osavaltion autiomaassa 3. syyskuuta 2007. Hän katosi lähdettyään lentoon pienkoneella Barron Hiltonin yksityiseltä lentokentältä. Fossettin etsinnät eivät tuottaneet tulosta ja chicagolainen tuomioistuin julisti Fossettin kuolleeksi helmikuussa 2008. 1. lokakuuta 2008 Steve Fossettin lentokoneen hylky löytyi Sierra Nevadan vuoristosta, Mammoth-järvien läheisyydestä noin kolmen kilometrin korkeudella vuoristossa. Hylystä löytyi ihmisen jäännöksiä ja noin kilometrin päässä hylystä ihmisen luita, jotka DNA-testissä varmistuivat kuuluvan Fossettille.

## Lähteet

## Aiheesta muualla

* Steve Fossett, Ilta-Sanomat 
* Fossettin kotisivu
16 millimetrin filmi

**16 millimetrin filmi** (tai **16 mm**) on elokuvaukseen tarkoitettu filmiformaatti. Formaatin kehitti Kodak vuonna 1923 kilpailemaan Pathen 9,5 mm -amatöörifilmiformaatin kanssa. Ammattilaiset ottivat sen sittemmin käyttöön muun muassa televisiouutisten ja dokumenttielokuvien kuvaamiseen. Myöhemmin 8-millimetriset filmiformaatit korvasivat sen amatöörikäytössä. Nykyään ammattikäytössä suositumpi on ääniraidaton Super 16 -formaatti, kun taas perinteinen 16 millimetrin filmi on jäänyt vakavien harrastelijoiden ja elokuvaopiskelijoiden käyttöön.

16-millimetristä filmiä esiintyy sekä yksi- että kaksiperforoituna. Yksiperforoidussa filmissä on filminsiirtorei'itys vain filmin toisessa reunassa ja kaksiperforoidussa filmissä kummassakin reunassa. Yksiperforoidulla filmillä kuvaruudun toiselle puolelle jäävää tyhjää tilaa on esityskopioissa käytetty usein ääniraidan paikkana. Yksiperforoitu filmi on yhteensopiva Super 16 -formaatin kanssa, mutta ei sellaisten 16 millimetrin filmiä käyttävien kameroiden kanssa, joissa voi käyttää vain kaksiperforoitua filmiä. Kaksiperforoidulle 16-millimetriselle filmille ei nykyisin enää juurikaan kuvata. Ainoastaan Kodak valmistaa sitä hyvin pienissä määrin. Yksiperforoitua 16-millimetristä filmiä valmistavat sekä Kodak että Fujifilm, jotka molemmat tarjoavat useimpia 35 millimetrin filmilaatuja myös tässä pienemmässä koossa. 

Yleensä filmiä kuvataan 120 metrin (400 jalan) keloissa, jolloin nopeudella 24 kuvaruutua/sekunnissa yhdelle kelalle mahtuu noin 11 minuuttia. Harrastelijat käyttävät usein pienempiä 30 metrin keloja, joille voi kuvata hieman alle kolme minuuttia kuvamateriaalia. Normaalia pitemmät 240 metrin filmit tuottavat hankaluuksia esitettäessä, koska ne eivät mahdu pienikokoisiin projektoreihin.

## Lähteet

## Aiheesta muualla
687

## Tapahtumia
*Pipin Heristalilainen lyö Teoderik III:n joukot Tertryssä
* Pyhä Sergius I aloitti paavina

## Syntyneitä
*

## Kuolleita
* Konon, paavi
688

## Tapahtumia
*Cunincpertista tulee langobardien kuningas. Brescian herttua Alahis nousee kapinaan ja anastaa vallan Cunincpertilta.

## Syntyneitä
*Kaarle Martel, frankkien valtakunnan hallitsija

## Kuolleita
* Berthar, Neustrian ja Burgundin käskynhaltija
* Perctarit, langobardien kuningas
689

## Tapahtumia
*Cunincpert voittaa Alahisin taistelussa Lodin lähistöllä ja palaa langobardien kuninkaaksi.

## Syntyneitä
*
## Kuolleita
* Alahis, langobardien kuningas
* Cædwalla, Wessexin kuningas